b'\n_START_ARTICLE_\nPaulo Andr\xc3\xa9 de Oliveira\n_START_SECTION_\n2015\n_START_PARAGRAPH_\nCamilo deltok i S\xc3\xb8ramerikansk juniormesterskap i friidrett 2015 (U20), og kom der p\xc3\xa5 fjerdeplass p\xc3\xa5 200 meter, med tiden 21,24. Han deltok ogs\xc3\xa5 p\xc3\xa5 Brasils stafettlag som vant 4 x 100 meter stafett. Han fikk gull p\xc3\xa5 100 meter og s\xc3\xb8lv p\xc3\xa5 200 meter under det brasilianske ungdomsmesterskapet (U18), og han fikk bronse p\xc3\xa5 100 meter under det brasilianske juniormesterskapet (U20). Han ble tatt ut til \xc3\xa5 delta i Ungdoms-VM i friidrett 2015 i Cali i Colombia, og kom der der p\xc3\xa5 \xc3\xa5ttendeplass p\xc3\xa5 100 meter.\n_START_SECTION_\n2016\n_START_PARAGRAPH_\nHan satte ny personlig rekord p\xc3\xa5 200 meter under Florida Relays, med 20,98 sekunder, hans f\xc3\xb8rste l\xc3\xb8p under 21 sekunder. Denne rekorden forbedret han til 20,75 under Triton invitational i april. Han deltok i Ibero-amerikansk mesterskap i friidrett 2016, der Brasil fikk s\xc3\xb8lv p\xc3\xa5 4 x 100 meter stafett, og han l\xc3\xb8p der i semifinalen men ikke i finalen._NEWLINE_Under det brasilianske juniormesterskapet i friidrett vant han 200 meter og kom p\xc3\xa5 andreplass p\xc3\xa5 100 meter, og han satte personlig rekord p\xc3\xa5 100 meter under det brasilianske mestersksapet i friidrett i juni, med 10,26 sekunder. I juli deltok han i Junior-VM i friidrett 2016, der han kom p\xc3\xa5 femteplass p\xc3\xa5 100 meter. Han deltok ogs\xc3\xa5 p\xc3\xa5 4 x 100 meter stafett, men Brasil ble diskvalifisert i fors\xc3\xb8ksheatet for l\xc3\xb8ping utenfor tildelt bane.\n_START_SECTION_\n2017\n_START_PARAGRAPH_\nHan hadde flere raske 100 metersl\xc3\xb8p tidlig i 2017 (10,24 - 10,16 - 10,08), men disse hadde for sterk medvind til at de regnes som offisielle rekorder. Han satte personlig rekord med 10,23 p\xc3\xa5 100 meter under Tom Jones Memorial, en tid han tangerte da han vant IAAF World Challenge-stevnet Grande Premio Brasil Caixa de Atletismo i juni. Den 9. juni vant han sin f\xc3\xb8rste nasjonale tittel, da han vant 100 meter under det brasilianske mesterskapet i friidrett, med ny personlig rekord p\xc3\xa5 10,18 sekunder. Under Panamerikansk U20-mesterskap i friidrett 2017 fikk han s\xc3\xb8lv p\xc3\xa5 100 meter, \xc3\xa9n hundredel bak Tarrick Brock fra USA.\n_START_SECTION_\n2018\n_START_PARAGRAPH_\nCamilo vant 100 meter under det brasilianske U23-mesterskapet i 2018, med ny personlig rekord p\xc3\xa5 10,17. Han vant 100 meter under Grande Premio Brasil Caixa de Atletismo, og kom p\xc3\xa5 femteplass p\xc3\xa5 200 meter i Athletissima-stevnet. Han deltok i Ibero-amerikansk mesterskap i friidrett 2018, og vant der 100 meter, og fikk ogs\xc3\xa5 gull p\xc3\xa5 4 x 100 meter stafett. _NEWLINE_Han ble brasiliansk mester p\xc3\xa5 100 meter i september, og senket der sin personlige rekord til 10,02 sekunder i finalen. I dette mesterskapet fikk han ogs\xc3\xa5 gull p\xc3\xa5 4 x 100 meter stafett. Under Brazilian University Games vant han 100 og 200 meter.\n_START_SECTION_\n2019\n_START_PARAGRAPH_\nI april satte han personlig rekord p\xc3\xa5 200 meter med 10,29 sekunder under Pomona/Pitzer invitational i Claremont i California. Han deltok i Stafett-VM i friidrett 2019 (IAAF World Relays), og Brasil vant der 4 x 100 meter stafett med \xc3\xa5rsbeste i verden p\xc3\xa5 38,05 sekunder. Under Sommeruniversiaden 2019 vant han 100 meter.'